- Det er dejligt, at ledigheden fortsætter sit fald. Det er positivt, at alle nordjyske kommuner får del i den faldende ledighed. Der er vigtigt, at beskæftigelsessystemet fortsætter med at sikre, at flere går fra ledighed til beskæftigelse - især med udsigt til lidt bedre tider på arbejdsmarkedet i løbet af 2014, siger Egon Sørensen, Formand for Beskæftigelsesrådet Nordjylland. Sæsonkorrigeret viser tallene, at der var 148.246 ledige på landsplan i december måned. Det er 2.217 færre end i november måned. I Nordjylland var der 14.703 ledige sæsonkorrigeret i december måned. Det er 195 færre end i november måned. Ledigheden er i absolutte tal faldet mest i Hjørring, hvor der er 313 færre i ledighedskøen end i december sidste år. Det svarer til et fald på 15,9%. Morsø har haft det største procentvise fald i ledigheden med et fald på 26,3% det seneste år. Mændenes ledighed er faldet i 39 måneder i træk, denne gang med 9,5%. Kvindernes ledighed faldt for 16. måned i træk. Denne gang med 6,4%. Grafen for antal beskæftigede lønmodtagere i oktober måned fortsætter en faldende tendens. Der er tale om ca. 3.200 færre fuldtidsbeskæftigede i oktober 2013 end i oktober 2012.

Opsummering:
Det er et fald på 14.665 ledige på et år.